খগেন মুর্মুকে হামলার জের, আজ ত্রিপুরায় তৃণমূল কার্যালয় ভাঙচুর

ওয়েবডেস্ক- উত্তরবঙ্গের বিপর্যয়কে (UttarBanga Disaster) ঘিরে রাজনীতিতে চাপানউতোর। গতকাল বিপর্যস্ত এলাকা পরিদর্শনের গিয়ে চরম হেনস্থার শিকার হলেন বিজেপি সাংসদ খগেন মুর্মু (MP Khagen Murmu) সহ বিধায়ক শঙ্কর ঘোষ (MLA Shakar Ghosh) । এদিন সেই একই ঘটনার পুনরাবৃত্তি ঘটল কুমারগ্রামে (Kumargram) । বিজেপি বিধায়ক মনোজ ওঁরাও (BJP MLA Manoj Orao) দলীয় কর্মীদের নিয়ে ত্রাণ বিলি করতে গিয়ে ফের উন্মত্ত জনতার হাতে হেনস্থা হলেন। তাঁকে দেখে একদল মানুষ রে রে কর ছুটে আসেন। কোনরকমে সেখান থেকে প্রাণ হাতে করে পালান তিনি। এবার এই হিংসার আঁচ পড়ল ত্রিপুরায় (Tripura)। আগরতলায় তৃণমূল কার্যালয়ে হামলার অভিযোগ উঠল বিজেপির বিরুদ্ধে।

এদিকে গেরুয়া শিবিরের দাবি কোনও ধরনের হামলার হয়নি। রাজ্যের এই পরিস্থিতিতে উদ্বেগে মুখ্যমন্ত্রী মমতা বন্দ্যোপাধ্যায় (Mamata Banerjee) । বুধবার ত্রিপুরায় প্রতিনিধি দল পাঠাচ্ছেন তৃণমূল নেত্রী। মোট ৬ জনের একটি দল আগামীকাল ত্রিপুরায় যাচ্ছেন। সেই দলে রয়েছেন জয়নগরের সাংসদ প্রতিমা মণ্ডল, যাদবপুরের সাংসদ তথা যুব তৃণমূলের সভানেত্রী সায়নী ঘোষ, মন্ত্রী বীরবাহা হাঁসদা, কুণাল ঘোষ এবং তৃণমূল নেতা সুদীপ রাহা।

আরও পড়ুন- আহত খগেন মুর্মুকে দেখতে হাসপাতালে মুখ্যমন্ত্রী

জানা গেছে, আজ আগরতলার বনমালিপুর এলাকায় বিক্ষোভ মিছিলের ডাক দিয়েছিল বিজেপি। সেই বিক্ষোভ মিছিল থেকেই তাদের ত্রিপুরার রাজ্য কার্যালয়ে হামলা চালানো হয়েছে। পুলিশের সামনেই এই সমস্ত হামলা চালিয়েছে বিজেপি বলে অভিযোগ।

গুরুতর আহত হয়েছেন খগেন মুর্মু। তাঁর বাঁ চোখের নীচের হাড়ে আঘাত লেগেছে। আজ হাসপাতালে তাঁকে দেখতে যান মুখ্যমন্ত্রী মমতা বন্দ্যোপাধ্যায়।

দেখুন আরও খবর-